Pärnu Eliisabeti kogudus

Kristuse ülestõusmise püha ehk 1. ülestõusmispüha
2026-04-05 10:00 - 11:30 (Europe/Tallinn) | Pärnu Eliisabeti kirik, Nikolai 22, Pärnu, Estonia
Kristus on surnuist üles tõusnud! – Kristus ütleb: „Ma olin surnud, ning ennäe, ma elan igavesest ajast igavesti ning minu käes on surma ja surmavalla võtmed!“ Ilm 1:18
KLPR 102 valge
Ps 118:15-24 Ho 6:1-3 (v Hs 37:1-14) 1Kr 15:12-22 Jh 20:1-10

Kõigeväeline, igavene Jumal, Sina oled oma Poja surmaga lunastanud meid patust ja päästnud surma võimusest ning tõotanud Tema ülestõusmises meile igavest elu, et me kuradi meelevalla alt päästetuna saaksime elada Sinu riigis. Anna meile armu, et me elaksime selles rõõmsas usus ning Sind igal ajal kiidaksime ja tänaksime Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.

Paasaöö vigiilia
2026-04-04 21:00 - 22:30
TERE TULEMAST osa saama Kristuse ülestõusmise rõõmust paasaöö vigiilial, mis algab Eliisabeti kiriku aias vaiksel laupäeval, 4. aprillil kell 21!

Paasaöö vigiilia ehk ülestõusmispüha ööteenistus on kristliku liturgilise aasta tipphetk, mida peetakse laupäeva hilisõhtul või pühapäeva varahommikul. See on üleminek suure reede leinast ja vaikse laupäeva ootusest ülestõusmisrõõmu. Teenistus on rikas sümbolite poolest, mis tähistavad Kristuse võitu surma ja pimeduse üle.

Vigiilia algab sümboolse valgusteenistusega, kus kiriku aias süüdatud lõkketulest saab leegi paasaküünal – Kristuse kui maailma valguse sümbol. Sellele järgneb sõnateenistus, kus loetakse olulisi pühakirjatekste maailma loomisest kuni Issanda ülestõusmiseni, meenutades Jumala päästetööd läbi ajaloo. Teenistuse keskne osa on ka ristimisliturgia, kus pühitsetakse ristimisvett, uuendatakse ristimistõotusi ning sageli ristitakse ja konfirmeeritakse uusi koguduseliikmeid, tähistades nende uut elu Kristuses.

Paasaöö vigiilia neli peamist osa on:

Valguse liturgia: Paasatule õnnistamine, paasaküünla süütamine ja pidulik ülestõusmiskiitus (Exsultet).
Sõnaliturgia: Kuni üheksa lugemist Vanast ja Uuest Testamendist, mis jutustavad päästmisloost.
Ristimisliturgia: Ristimisvee pühitsemine ja koguduse ristimistõotuste uuendamine.
Euharistia: Esimene ülestõusmispüha armulaud, kus rõõmustatakse Issanda ligiolust ja võidust surma üle.

See pidulik jumalateenistus algab pimeduses ning suundub kirikukellade helina, orelihelide ja rõõmsa ülestõusmistervituse poole: “Kristus on üles tõusnud! Tõesti, Ta on üles tõusnud!”

Kohtumiseni!

Kristuse surmahetke liturgia
2026-04-03 15:00 - 16:30
Kristuse surmahetke liturgia, mida tähistatakse suurel reedel tavaliselt kell kolm pärastlõunal, on kristliku kirikuaasta üks liigutavamaid ja vaiksemaid teenistusi. See ei ole tavapärane missa, vaid mälestusliturgia, mis keskendub täielikult Kristuse ohvrisurmale. Teenistus algab sageli täielikus vaikuses ning vaimulike prostratsiooniga ehk põrandale heitmisega, mis sümboliseerib inimese abitust ja sügavat austust Jumala ees.
Liturgia südamikuks on kannatusloo ehk passiooni lugemine või laulmine, tuginedes traditsiooniliselt Johannese evangeeliumile. Sellele järgnevad suured eestpalved, kus kirik palvetab erakordse põhjalikkusega kogu maailma – nii kristlaste, teiste usukonnatute kui ka riigijuhtide ja kannatajate eest. Üks emotsionaalsemaid hetki on kaebesalmid (Improperia), kus Kristuse nimel esitatakse etteheiteid inimkonnale, vastandades Jumala suuri tegusid ja inimese tänamatust, millele kogudus vastab armupalvega.

Liturgia põhiosad

Osa
Kirjeldus

Sõnateenistus
Prohvetikuulutuste ja Johannese passiooni lugemine.

Suured eestpalved
Kümneastmeline palvetsükkel kogu maailma vajaduste eest.

Risti austamine
Kaetud risti järkjärguline paljastamine ja austusavaldus „Vaata ristipuud, millele on naelutatud maailma Päästja“.

Armulaud
Tarvitatakse suurel neljapäeval pühitsetud ande (püha missat sel päeval ei peeta).

See teenistus kutsub usklikke seisma risti jalamil, pakkudes võimalust vaadata otsa elu haprusele ja lunastuse hinnale, enne kui kirik suubub vaiksesse laupäeva ja ootab ülestõusmispüha valgust.

Suure Neljapäeva missa
2026-04-02 18:00 - 19:30
Püha armulaud – Tema on mälestuse seadnud oma imetegudele. Halastaja ja armuline on Issand. Ps 111:4
KLPR 89 violett
Ps 111:2-5 2Ms 24:4-11 1Kr 11:23-29 Jh 13:1-15
Püha Jumal, kõige armastuse allikas. Ööl, mil Jeesus ära anti, andis Ta oma jüngritele uue käsu – armastada üksteist, nii nagu Tema neid oli armastanud. Kirjuta see käsk oma Püha Vaimu väel meie südametesse. Jeesuse Kristuse, Sinu Poja, meie Issanda läbi.
Kaasa teenib Pärnu oikumeeniline naiskoor

Argipäevamissa
2026-04-01 18:00 - 19:00, 2026-03-25 18:00 - 19:00, 2026-03-18 18:00 - 19:00, 2026-03-11 18:00 - 18:30, 2026-03-04 18:00 - 18:30, 2026-02-25 18:00 - 19:00, 2026-02-11 18:00 - 19:00, 2026-01-28 18:00 - 18:30 and 1 more date

Palmipuudepüha Palmarum
2026-03-29 10:00 - 11:30
Aukuninga alandustee – Nõnda peab ülendatama Inimese Poeg, et igaühel, kes usub, oleks Temas igavene elu. Jh 3:14b,15
KLPR 77 violett
Ps 22:2-6 (v Ps 118:25-29) Js 50:4-10 (v Sk 9:9-10) Fl 2:5-11 (v 2Kr 2:14-17) Jh 12:1-8

Kõigeväeline Jumal, Sa saatsid oma Poja, meie päästja Jeesuse Kristuse, et Ta kannaks ära maailma patu ja sureks ristil. Aita meil usus taibata, et Ta täitis kuulekana Sinu tahet, ja lase meil Tema ülestõusmises osa saada võidust maailma ja meie patu üle. Seda palume Jeesuse Kristuse, Sinu Poja, meie Issanda läbi.

Paastuaja 5. pühapäev Judica
2026-03-22 10:00 - 11:30
Kannatuse pühapäev – Inimese Poeg ei ole tulnud, et lasta ennast teenida, vaid et ise teenida ja anda oma elu lunaks paljude eest! Mt 20:28
KLPR 75 violett
Ps 43:1-5 Js 65:1-3 Ef 2:12-16 Lk 13:31-35

Püha Jumal, Sa lasid oma Pojal meie pärast kannatada ja lubasid Ta patuste inimeste kohtus surma mõista, et Ta meie võlakirja oma surmaga jäädavalt risti külge naelutaks. Aita meil Sinu suure armastuse ees vaikseks jääda, usus Kristuse ristist kinni haarata ning end Sinu omaks anda. Jeesuse Kristuse, Sinu Poja, meie Issanda läbi.

Soomekeelne missa
2026-03-15 12:30 - 14:00

Paastuaja 4. pühapäev Laetare
2026-03-15 10:00 - 11:30
Eluleib – Kui nisuiva ei lange maasse ega sure, siis see jääb üksi, aga kui see sureb, siis see kannab palju vilja! Jh 12:24
KLPR 224 violett
Ps 84:6-10,13 Am 8:11-12 (v 2Ms 16:11-19,31,35) 1Pt 2:1-3 Jh 6:24-35
Kõigeväeline Jumal ja Isa, Sina toitsid oma rahvast kõrbes taevaleivaga ja läkitasid oma ainsa Poja kõigi inimeste Eluleivaks. Aita meil loobuda sellest, mis ei toida meie hinge, ja elada Sinu sõnast, mis juhatab meid igavesse ellu. Jeesuse Kristuse, Sinu Poja, meie Issanda läbi.

Paastuaja 3. pühapäev Oculi
2026-03-08 10:00 - 11:30
Jeesus – kurjuse võimu võitja – Ükski, kes on pannud käe adra külge ja siis vaatab tagasi, ei kõlba Jumala riigile! Lk 9:62
KLPR 162 violett
Ps 25:11-20 Jr 26:12-16 Ilm 3:14-19 Jh 12:37-43
Kõigeväeline Jumal, Sa kuulutad meile oma Poja kannatuse ja surma läbi pääsemist ja õndsust. Kingi meile avatud süda, et me Kristuse armastust ja kuulekust mõistaksime ja järgiksime Teda, kes Sinuga Püha Vaimu ühtsuses elab ja valitseb igavesest ajast igavesti.

Ülemaailmse Naiste Palvepäeva oikumeeniline jumalateenistus
2026-03-06 18:00 - 19:00

Paastuaja 2. pühapäev Reminiscere
2026-03-01 10:00 - 11:30
Palve ja usk – Jumal teeb nähtavaks oma armastuse meie vastu sellega, et Kristus suri meie eest, kui me olime alles patused. Rm 5:8
KLPR 327 violett
Ps 25:1-10 2Kn 20:1-7 1Kr 10:12-13 Mk 9:17-29
Kõigeväeline ja igavene Jumal, Sa oled andnud meile suured ja kallid tõotused, millesse uskuda. Kingi meile täiuslikku usku, mis ületab kõik kahtlused. Seda palume Jeesuse Kristuse, Sinu Poja, meie Issanda läbi.

Paastuaja 1. pühapäev (Invocavit)
2026-02-22 10:00 - 11:30
Jeesus – kiusatuste võitja – Selleks ongi Jumala Poeg saanud avalikuks, et Ta tühistaks kuradi teod. 1Jh 3:8b
KLPR 316 violett
Ps 91:1-4,11-12,15 1Ms 4:3-10 (v 1Ms 3:1-7 (8-19)) Jk 1:12-15 Mt 16:21-23
Kõigeväeline Issand, meie tugevuse allikas. Hea ja kurja võitlus käib nii meie sees kui meie ümber. Hoia meid kindlalt oma sõnas, julgusta meid võitlema kurja vastu ning kui me langeme, siis tõsta meid jälle üles ja tee meie hing terveks Jeesuse Kristuse, Sinu Poja, meie Issanda läbi.

Tuhkapäeva missa
2026-02-18 18:00 - 19:00
Tuhkapäevaga algab ülestõusmispühadele eelnev 40-päaevane suur paastuaeg.
Tuhkapäeva missa erineb tavapärastest paastuaja missadest selle poolest, et pärast jutlust on meeleparandusosa ühispihi ja tuhamärgi tegemisega.
Seekordne tuhkapäeva missa on meie jaoks eriline ka selle poolest, et tegemist on piiskopliku missaga: teenib ja jutlustab peapiiskop Urmas Viilma.
Tuhkapäev ja paastuaeg
Tuhkapäev on alati kolmapäev, mis langeb seitsmendasse nädalasse enne ülestõusmispüha, ajavahemikku 4. veebruarist kuni 10. märtsini.
Paastuaja pühapäevi ei loeta paastupäevade hulka. Piibellikuks aluseks paastuaja pikkuse määramisel on olnud Jeesuse paastumine kõrbes, samuti Moosese 40-päevane viibimine Siinai mäel, prohvet Eelija paast ja Niinive linnale antud meeleparandusaeg.
Kuna see on kirikuaasta pikim paastuaeg, on seda nimetatud ka suureks paastuks.
Kui ülestõusmispüha kujunes algkirikus ristimispühaks, sai suurest paastuajast ristimiseks valmistumise viimane etapp.
Paastuajal on mitu eesmärki:

inimene kahetseb oma pattu ja kiindumust sellesse maailma ning igatseb tagasi pöörduda Jumala tahte täitmisele;
inimene tunnetab Jumala pühadust ja armastust, mis saab eriliselt nähtavaks Kristuse kannatuses ja ristisurmas;
inimene püüab kasvada üha vastutustundlikumaks ja õpib jagama enda omast teiste abivajajate heaks.

Paastuaja algusosa teemadeks on patukahetsus, meeleparandus ja võitlus pimedusejõudude vastu. Tagasihoidlikkus söömisharjumustes ja muudes eluviisides võib olla abiks paastuga liituvas vaimulikus võitlemises. Paastuaja tõsidus ja elumõnude piiramine väljendub ka liturgias. Gloria ja Halleluuja jäävad jumalateenistustel ära kogu paastuaja vältel.
Paastuaja kaks viimast nädalat keskenduvad Kristuse kannatustele ja seetõttu nimetataksegi seda aega ka Kristuse kannatusajaks.

Pühapäev enne paastuaega (Esto mihi; Quinquagesima)
2026-02-15 10:00 - 11:30
Jumala armastuse ohvritee – Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast! Lk 18:31
KLPR 317 roheline
Ps 31:1-6 Jr 8:4-7 1Kr 13 (v Gl 2:19-21) Jh 12:25-33
Issand Jeesus Kristus, Sina oled oma elu ohverdanud, aga meie soovime oma elust kinni hoida ja end säästa. Me palume, võta meid kaasa oma teele, et me koos Sinuga tõelise elu leiaksime. Sulle olgu ülistus ja au, kes Sa koos Isaga Püha Vaimu ühtsuses elad ja valitsed igavesest ajast igavesti.

2. pühapäev enne paastuaega (Sexagesima)
2026-02-08 10:00 - 11:30
Jumala sõna külv – Täna, kui teie Tema häält kuulete, ärge tehke oma südant kõvaks. Hb 3:15
KLPR 183 roheline
Ps 44:2-5 Ho 10:12-13 1Kr 3:7-15 Jh 4:31-38
Kõigeväeline Jumal, me palume Sind, anna meile oma Vaimu ja jumalikku tarkust, et Sinu püha sõna meie keskel elaks ja kasvaks. Lase oma sõna rõõmuga ja puhtasti kuulutada ning ehita sellega oma kogudust, nõnda et me Sind kindlas usus teenime ja julgelt tunnistame ning õndsaks saame. Jeesuse Kristuse, Sinu Poja, meie Issanda läbi.

Küünlapäeva missa
2026-02-01 10:00 - 11:30
Tulge ja vaadake Jumala tegusid, kes on kardetav oma tegemistes inimlaste juures. Ps 66:5
KLPR 62 valge*
Ps 48:10-15 2Ms 33:18-23 1Tm 6:13-16 Lk 2:22-33
Jumal, kõige valguse allikas, Siimeon ja Hanna said templis näha Sinu Poega ja ülistada Sind maailma Päästja eest. Juhi oma Vaimuga ka meid, nii et me ära tunneme oma pääste, mille Sa oled valmistanud Iisraelile ja kõigile rahvaile Jeesuses Kristuses, meie Issandas, kes koos Sinuga Püha Vaimu ühtsuses elab ja valitseb igavesest ajast igavesti.
Tänasel missal teenivad õp Toomas Nigola, õp Joel Pulk, diak Hanno Saks, lektorid ja ministrandid Andres Riivits ja Osvald Nigola. Organist Aaro Tetsmann.

3. pühapäev pärast ilmumispüha
2026-01-25 10:00 - 11:30
Jeesus äratab usule – Tuleb inimesi idast ja läänest, põhjast ja lõunast, ja nad istuvad lauas Jumala riigis. Lk 13:29
KLPR 57 roheline
Ps 102:16-23 Js 30:18-21 (v 2Kn 5:1-15) Hb 11:1-10 Jh 4:39-42
Kogu loodu Jumal, Sa kutsud inimesi kõikide rahvaste hulgast oma riiki. Lase meil Sind usus ära tunda ja hoia meidki nende hulgas, kes Sinule loodavad ja Sind tunnistavad. Kuule meid Jeesuse Kristuse, Sinu Poja, meie Issanda läbi.

2. pühapäev pärast ilmumispüha
2026-01-18 10:00 - 11:30
Jeesus ilmutab oma jumalikku väge – Seadus on ju antud Moosese kaudu, arm ja tõde aga tulnud Jeesuse Kristuse kaudu. Jh 1:17
KLPR 264 roheline
Ps 105:1-5,39-42 2Ms 17:1-6 Ilm 22:16-17 Jh 4:5-26
Kõigeväeline Jumal, Sinu Poeg võttis kord äratõugatud Samaaria naise tema usu pärast vastu. Anna meile samasugust usku, et meiegi võiksime loota ainult Sinu armastusele ja üksteist vastu võtta, nagu Sina meid oled vastu võtnud. Seda palume Jeesuse Kristuse, Sinu Poja, meie Issanda läbi.
Tänasel missal teenivad: õp Toomas Nigola (jutlus), õp Joel Pulk, diakonikandidaat Egert Nikolajevski (pihikõne), stud. theol Andres Riivits, Osvald Nigola, Henn Kaaleb Humal. Orelil: Aaro Tetsmann.

Kristuse ristimise püha ehk 1. pühapäev pärast ilmumispüha
2026-01-11 10:00 - 11:30
Ristimise and – Keda iganes Jumala Vaim juhib, on Jumala lapsed. Rm 8:14KLPR 7valge
Kirjakohad: Ps 89:19-22,27-30 Js 61:1-3 Ap 8:26-40 Jh 1:29-34

Issanda ristimise pühaga lõpeb jõulude tähistamine.

Jah, 2. veebruaril naaseme veel korraks Issanda lapsepõlvelugude juurde, kuid nagu tuleval pühapäeval praegusi valgeid asendavad rohelised kirikuvärvid osutavad, saab jõulupühade rõõmuaeg tänasega läbi. Issanda ristimise püha osutab, et Jeesus sündis siia ilma mitte pelgalt sündimise enda pärast, vaid et saada lunastajaks kõigile patustele, et ühendades endas Jumala ja inimese, pakkuda kõigile võimalust tema läbi Jumala lasteks saada. Et tuua iseend justkui ohvritallena ohvriks maailma päästmiseks.

Tuletagem meelde ja tänagem Jumalat, kui oleme saanud ristimise armu, milles meid on uuesti sünnitatud Jumala lasteks. Aga palvetagem ka, et võiksime elada selle üleva nimelise väärilistena, mis meile on antud. Palvetagem iga päev ka oma ristitud laste ja ristilaste, eriliselt aga ka kõigi nende ristitud laste eest, kelle vanemad või ristivanemad ei täida ristimisel antud lubadusi kristliku kasvatuse ja usulise eeskuju osas. Palvetagem kõigi nende eest, et nii nemad kui meie võiksime kõik kasvada Kristuse jüngritena siin maa peal, olla need, kellest meie taevasel Isal on hea meel ning viimaks Jumalat palgest palgesse näha ja sellest igavest rõõmu tunda.

Kõigeväeline Jumal, taevane Isa, Jeesuse ristimisel Jordani jões tuli Püha Vaim Tema peale ja Sa ilmutasid Teda kui oma armast Poega. Tugevda kõigis ristituis kindlat teadmist, et nad on Sinu lapsed, ja juhi neid oma Vaimuga. Seda palume Jeesuse Kristuse, meie Issanda läbi, kes koos Sinuga Püha Vaimu ühtsuses elab ja valitseb igavesest ajast igavesti.
Missal teenivad: õp Toomas Nigola, Osvald Nigola, Andres Riivits. Orelil: Aaro Tetsmann, viiulil Marie Nigola.

Kristuse ilmumise püha ehk kolmekuningapäev Epiphanias
2026-01-04 10:00 - 11:30
Issanda templis – Me nägime Tema kirkust nagu Isast Ainusündinu kirkust, täis armu ja tõde. Jh 1:14
KLPR 355 valge
Ps 84:2-5,11-12 1Sm 3:1-10 Rm 12:1-5 Jh 10:22-30
Isa taevas, kõige hea andja, Sinu Poeg tunnistas Sinust juba alates oma varajasest noorusest. Kingi meile oma Vaimu, nii et me elame Sinu lastena Sinu palge ees ja kanname head vilja Sinu ülistuseks. Jeesuse Kristuse, meie Issanda läbi.
Jeesus ütleb: „Minu lambad kuulevad minu häält ja mina tunnen neid ja nad järgnevad mulle ning ma annan neile igavese elu ja nad ei hukku iialgi ning keegi ei kisu neid minu käest.“ Jh 10:27-28
Tänasel missal teenivad õp Joel Pulk, diak Hanno Saks (jutlus) ja Andres Riivits. Orelil Aaro Tetsmann.

Vana-aastaõhtu missa
2025-12-31 16:00 - 17:00
Meie aeg on Issanda kätes – Sinu käes, Issand, on kõik mu ajad. Ps 31:16
Igavene Jumal, me täname Sind kõige eest, mida Sa möödunud aastal oled meile jaganud. Anna andeks meie teadmatult ja teadlikult tehtud eksimused. Luba meid uuesti algusest alata. Jeesuse Kristuse, Sinu Poja, meie Issanda läbi.
